**UGOVOR**

**o dodjeli sredstava**

**zaključen između:**

1. **MINISTARSTVA PRIVREDE UNSKO-SANSKOG KANTON, ID 4263251020006 (u daljnjem tekstu: Ministarstvo), sa sjedištem u Bihaću ul. Alije Đerzeleza br. 2, koga zastupa ministrica Samra Mehić**

**i**

1. **NAZIV, ID broj: ID (u daljem tekstu: Korisnik sredstava), sa sjedištem u gradu/općini OPĆINA/GRAD, ulica ADRESA**

**UVODNE ODREDBE**

Ugovorne strane saglasno utvrđuju da se ovaj Ugovor zaključuje na osnovu člana 22. Programa poticaja razvoja turizma za 2022. godinu („Službeni glasnik Unsko-sanskog kantona“, broj: 00/22) (u daljem tekstu: Program) i Javnog poziva za odabir korisnika sredstava po Programu poticaja razvoja turizma za 2022. godinu „Pokretanje vlastitog biznisa“ objavljenog na web stranici Vlade Kantona dana 20.4.2022. godine i u Unsko-sanskim novinama „Krajina", dana 22.4.2022. godine, te saglasnosti Vlade Unsko-sanskog Kantona na Konačnu rang listu korisnika sredstava, broj: ..................... od 00.00.2022. godine.

1. **PREDMET I CILJ UGOVORA**
   1. Potpisivanjem ovog ugovora Ministarstvo se obavezuje da će dodijeliti nepovratna finansijska sredstva (u daljem tekstu: sredstva) Korisniku sredstava, a Korisnik sredstava se obavezuje da će implementirati svoj ponuđeni Projekt iskazan u Prijavnom obrascu po Javnom pozivu „Pokretanje vlastitog biznisa“.
   2. Sredstva odobrena za sufinansiranje po Javnom pozivu „„Pokretanje vlastitog biznisa“.
   3. odnose se **za sufinansiranje prihvatljivih troškova:** NAMJENA taksativno navedena u Prijavnom obrascu dostavljenom po Javnom pozivu „Pokretanje vlastitog biznisa“ i smatraju se sastavnim dijelom ovog Ugovora.
   4. Svako korištenje odobrenih sredstava suprotno namjenama smatrat će se nenamjenskim utroškom.
   5. Cilj ovog ugovora je dodjela sredstava Korisniku sredstava, radi implementacije Projekta čija ukupna vrijednost sa učešćem Korisnika sredstava i učešćem Ministarstva iznosi **UKUPNA VRIJEDNOST PROJEKTA** KM.
2. **ODOBRENI IZNOS, ROK ZA IMPLEMENTACIJU I DOZNAČAVANJE SREDSTAVA** 
   1. **Visina sredstava, koje će Ministarstvo dodijeliti Korisniku sredstava iznosi: SREDSTVA MINISTARSTVA KM (slovima: .........................KM).**
   2. Rok za implementaciju projekta traje do 31.12.2022. godine.
   3. Uplatu sredstava iz prethodne tačke Ministarstvo će izvršiti na bankovni račun:

Korisnika sredstava: **NAZIV**

Banka: **NAZIV BANKE**

Transakcijski broj: **BROJ ŽIRO RAČUNA**

1. **OBAVEZE I ODGOVORNOSTI UGOVORNIH STRANA**
   1. Korisnik sredstava ima sljedeće obaveze i odgovornosti:

* Da implementira svoj ponuđeni Projekt iz tačke 1.2. ovog Ugovora, što podrazumijeva namjenski utrošak planiranih sredstava iskazan u Prijavnom obrascu;
* Da u slučaju ako nije u mogućnosti realizovati svoj Projekt, iz opravdanih razloga, a prije utroška sredstava i dostave „Izvještaja o utrošku finansijskih sredstava“:

1. o tome pismeno obavijesti Ministarstvo,
2. postupi po uputama koje dobije od Ministarstva

U slučaju nepostupanja po naprijed navedenom, Ministarstvo neće prihvatiti „Izvještaj o utrošku finansijskih sredstava“ te će Ministarstvo utvrditi uvjete za raskid Ugovora;

* Da u slučaju opravdanih razloga nije u mogućnosti ispoštovati rok implementacije projekta i pravdanja sredstava, koji je utvrđen u tačci 2.2., o tome pismeno obavijesti Ministarstvo i zatraži produženje roka o čemu će se Ministarstvo pismeno očitovati u vidu davanja ili uskraćivanja tražene saglasnosti;
* Da ukoliko dođe do promjene sjedišta/prebivališta, ili drugih statusnih promjena, o istom pismeno obavijesti Ministarstvo;
* Da po najavi predstavnika Ministarstva omogući aktivno praćenje implementacije Projekta, što podrazumijeva posjete na licu mjesta u sjedištu Korisnika sredstava;
* Da se odazove na svaki usmeni poziv Ministarstva i da odgovori na svaki pismeni upit koji dobije od Ministarstva u vezi aktivnosti oko implementacije Projekta i pravdanja ukupnih sredstava utvrđenih u tačci 2.1. ovog ugovora;
* Da vlastita sredstva i sredstva uplaćena od strane Ministarstva utroši najkasnije do 31.12.2022. godine, odnosno da do navedenog roka implementira projekat.
* Da Ministarstvu, najkasnije u roku od 15 dana od dana isteka roka za implementaciju projekta, dostavi popunjen obrazac „Izvještaj o utrošku finansijskih sredstava".

Uz „Izvještaj o utrošku finansijskih sredstava" koji je priložen uz ovaj Ugovor i smatra se njegovim sastavnim dijelom, obavezno dostaviti:

1. **Izjavu o namjenskom utrošku sredstava ovjerenu kod nadležnog gradskog/općinskog organa ili notara (dostupna na web stranici Vlade Kantona** [**www.vladausk.ba**](http://www.vladausk.ba)**).**
2. **Račune-original ili ovjerene kopije kod nadležnog gradskog/općinskog organa (a koje su u skladu sa predračunima/ponudama dostavljenim uz prijavu na Javni poziv),**
3. **Izvode iz banke na kojima su navedeni dokumenti po kojim je plaćanje izvršeno-kopija,**
4. **Fotodokumentacija-ovjerena na poleđini sa pečatom firme (podrazumijeva uslikati svaku nabavljenu stavku po projektu).**
5. **Carinska dekleracija-ovjerena kopija kod nadležnog gradskog/općinskog organa (**ukoliko se radi o uvozu opreme).

* Priložena dokumentacija kojom se pravda utrošak sredstava **mora biti u** **originalu ili ovjerenoj kopiji (izuzev izvoda iz banke i fotodokumentacije);**
* Vlasništvo nad nabavljenom opremom ne smije se prodavati, otuđivati, prebacivati ili na bilo koji drugi način izvršiti transfer nad vlasništvom prema drugim fizičkim ili pravnim licima;
* Za nenamjenski ili neopravdan utrošak sredstava, vjerodostojnost podataka, odnosno dokumenta koje Korisnik sredstava dostavi Ministarstvu prilikom pravdanja utroška sredstava, kao i za ne dostavljanje Izvještaja o utrošku, krivičnu i materijalnu odgovornost snosi Korisnik sredstava.
* Korisnik sredstava ne može prestati sa radom u periodu od minimalno jedne godine od dana potpisivanja Ugovora, u suprotnom je u obavezi vratiti dodjeljena sredstva u cjelokupnom iznosu.
  1. Ministarstvo ima slijedeće obaveze i odgovornosti:
* Da Korisniku sredstava izvrši uplatu odobrenih sredstava nakon potpisivanja ovog Ugovora;
* Da razmotri i pismeno odgovori na obavijest Korisnika sredstava iz tačke 3.1.;
* Da vrši kontrolu utroška planiranih vlastitih sredstava Korisnika sredstava i uplaćenih sredstava Ministarstva, te da po potrebi vrši nadzor nad aktivnostima, što podrazumijeva posjete na terenu, nadziranje napretka projekta, te praćenje roka implementacije, kao i druge radnje koje ocijeni neophodnim;
* Zadržava pravo traženja i dodatne dokumentacije i pojašnjenja kod provjere namjenskog utroška sredstava;
* Zadržava pravo u toku trajanja roka za implementaciju projekta tražiti od Korisnika sredstava informacije o toku realizacije projekta;

1. **TRAJANJE I RASKID UGOVORA**
   1. Ovaj Ugovor stupa na snagu i postaje pravovaljan kada ga uredno potpišu obje ugovorne strane.
   2. Ukoliko Korisnik sredstava ne ispuni svoju obavezu utvrđenu u tačci 3.1. alineja 6. i 7. ovog ugovora Ministarstvo će jednostrano raskinuti ovaj Ugovor i poduzeti mjere za povrat sredstava.
   3. Korisnik sredstava može jednostrano raskinuti ovaj Ugovor i odmah vratiti sredstva uplaćena po ovom Ugovoru, ukoliko po sopstvenom nahođenju utvrdi da neće moći koristiti dodijeljena sredstva na način i pod uvjetima pod kojima su sredstva dodijeljena.
   4. Ministarstvo može jednostrano raskinuti ovaj Ugovor ukoliko po sopstvenom nahođenju utvrdi da Korisnik sredstava ne koristi sredstva na način i pod uvjetima pod kojima su mu odobrena.
2. **POSTUPAK POVRATA SREDSTAVA** 
   1. U slučaju jednostranog raskida Ugovora, te utvrđivanja da se dodijeljena sredstva ne koriste na način i pod uvjetima iz Ugovora, odnosno nakon isteka roka za dostavu izvještaja o utrošku finansijskih sredstava ili nakon izvršenog nadzora od strane Ministarstva, Korisnik sredstava je u obavezi izvršiti povrat sredstava u roku od 15 dana na račun Budžeta Unsko-sanskog kantona broj: 3389002202628383.
   2. Ukoliko povrat sredstava utvrđen rokom iz tačke 5.1. ne bude izvršen, Ministarstvo će u roku od 15 dana zatražiti od Kantonalnog pravoobranilaštva Bihać pokretanje postupka naplate potraživanja sudskim putem.
3. **RJEŠAVANJE SPOROVA**
   1. Eventualne sporove koji nastanu iz ovog ugovora, ugovorne strane će pokušati riješiti sporazumno. Ukoliko se sporazum ne postigne svaka strana ima pravo da pokrene postupak kod nadležnog suda u Bihaću.
4. **SASTAVNI DIJELOVI UGOVORA**
   1. Kao sastavni dijelovi ovog ugovora smatraju se:

* Aneks I, aneks II i aneks IV Korisnika sredstava
* Izvještaj o utrošku sredstava.

1. **ZAVRŠNE ODREDBE**
   1. Ovaj Ugovor sastavljen je u tri istovjetna primjerka od kojih Ministarstvo zadržava dva primjerka, a Korisnik sredstava jedan primjerak.

MINISTARSTVO PRIVREDE MINISTRICA  
scr. Samra Mehić

Broj:

Datum:

KORISNIK SREDSTAVA  
**NAZIV**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj:

Datum: